
	DYDDIAD GORFFEN Y CWRS:
	
	

	
	
	


	CYNRADD
	N
	C1,C2 neu C3
	S
	TYSTIOLAETH (SYLWADAU)

	S1: GWERTHOEDD AC YMARFER PROFFESIYNOL 

	S1.1 Maent yn deall gwahanol anghenion dysgu dysgwyr ac yn ymdrechu i ddarparu'r addysg orau posibl i'w galluogi i wneud y gorau o'u potensial, beth bynnag fo'u dyheadau unigol, eu hamodau personol neu eu cefndir diwylliannol, ieithyddol, crefyddol ac ethnig.
	
	
	
	

	S1.2 Maent yn dangos y proffesiynoldeb sy’n sicrhau mai ar ymddiriedaeth a pharch  yr adeiladir perthynas â dysgwyr ac yn cydnabod y bydd hyn yn help i wneud y gorau o’u potensial i ddysgu.
	
	
	
	

	S1.3 Maent yn dangos cyfuniadau o nodweddion proffesiynol sy'n anelu at annog ac ysbrydoli dysgwyr ac yn sicrhau eu datblygiad deallusol a phersonol.
	
	
	
	

	S1.4 Maent yn cydnabod pwysigrwydd mynegi gwybodaeth a disgwyliadau yn eglur ac yn sensitif i rieni a gwarcheidwaid ac o feithrin perthynas bositif rhwng y cartref a'r ysgol.
	
	
	
	

	S1.5 Maent yn ceisio hyrwyddo lle’r ysgol o fewn y gymuned ehangach. 
	
	
	
	

	S1.6 Maent yn adnabod ac yn deall cyfraniad staff cymorth a gweithwyr proffesiynol eraill yn y broses ddysgu a’r angen am y cyfraniad hwnnw.
	
	
	
	

	S1.7 Maent yn gallu cyfrannu at ddatblygiad ehangach yr ysgol a'r proffesiwn ac yn ymwybodol o bwysigrwydd cadw gwybodaeth broffesiynol, dealltwriaeth a sgiliau wedi'u diweddaru'n barhaus ac yn gallu ystyried eu harferion eu hunain. Maent yn cydnabod eu hanghenion eu hunain ac yn cymryd cyfrifoldeb dros eu datblygiad proffesiynol parhaus.
	
	
	
	

	S1.8 Maent yn ymwybodol o'r fframweithiau statudol sy'n ymwneud â chyfrifoldebau athrawon ac yn gweithio o'u mewn.
	
	
	
	

	S2.1 Mae ganddynt wybodaeth a dealltwriaeth gadarn o’r pwnc (pynciau)
 y cawsant eu hyfforddi i’w dysgu.   

(a) Ar gyfer y Cyfnod Sylfaen 
(i) maent yn gwybod ac yn deall y Fframwaith ar gyfer Dysgu Plant 3 i 7 oed yng Nghymru; 

(ii) maent yn gwybod ac yn deall y saith maes o ddysgu sy'n ffurfio cwricwlwm y Cyfnod Sylfaen, sef: Datblygiad Personol a Chymdeithasol, Lles ac Amrywiaeth Ddiwylliannol; Sgiliau Iaith, Llythrennedd a Chyfathrebu; Datblygiad Mathemategol; Datblygiad yn yr Iaith Gymraeg; Gwybodaeth a Dealltwriaeth o'r Byd; Datblygiad Corfforol; Datblygiad Creadigol;

(iii) maent yn yn gwneud defnydd da o unrhyw ganllawiau a gynhyrchir gan Lywodraeth Cynulliad Cymru neu a gymeradwyir ganddi i gefnogi datblygu'r saith maes o ddysgu a'r proffil datblygu plentyn; a
(iv) maent yn  gwybod ac yn deall y canllawiau cenedlaethol mwyaf diweddar ar ddatblygu meddwl, cyfathrebu, TGCh a sgiliau rhifyddol, er enghraifft y rheini a osodir yn y Fframwaith Sgiliau ar gyfer dysgwyr 3 i 19 oed yng Nghymru;

(b) Ar gyfer Cyfnod Allweddol 2 

        (i)maent yn gwybod ac yn deall y cwricwlwm cenedlaethol ar gyfer mathemateg, gwyddoniaeth a Saesneg; a Chymraeg (fel iaith gyntaf)  ar gyfer yr hyfforddeion ar gyrsiau Hyfforddiant Cychwynnol Athrawon sy’n cael eu cynnal trwy gyfrwng y Gymraeg. 
         (ii)mae ganddynt ddealltwriaeth ddigonol am ystod o waith ar draws y pynciau canlynol 
· hanes 

· daearyddiaeth

· technoleg gwybodaeth (TGCh)

· celf a dylunio
· dylunio a thechnoleg

· cerddoriaeth
· addysg gorfforol

· Cymraeg fel ail iaith 

· addysg bersonol a chymdeithasol (ABCh)

· addysg grefyddol

     i allu eu haddysgu yn yr ystod oed y maent wedi cael eu hyfforddi ar ei gyfer, gyda 
    chyngor oddi wrth gydweithiwr profiadol lle bo’r angen;  

(iii)maent yn gwybod ac yn deall y canllawiau cenedlaethol mwyaf diweddar ar ddatblygu meddwl, cyfathrebu, TGCh a sgiliau rhifyddol, er enghraifft y rheini a osodir yn y Fframwaith Sgiliau ar gyfer dysgwyr 3 i 19 oed yng Nghymru; a

(iv)maent yn gyfarwydd ag egwyddorion y deunydd cyfarwyddo yn Codi Safonau: Trosglwyddo o Gyfnod Allweddol 2 i Gyfnod Allweddol 3;
	
	
	
	

	S2.2 Maent yn gwybod ac yn deall amcanion a chanllawiau'r Cwricwlwm Cenedlaethol; yn benodol:
(i) yn gwybod ac yn deall y gofynion a’r hawliau a bennir yn y datganiad Cynnwys Pob Dysgwr sy’n ymddangos ar ddechrau pob trefn pwnc a fframwaith yn y Cwricwlwm Cenedlaethol;  

(ii) yn gwybod ac yn deall y gwerthoedd, yr amcanion a'r dibenion a'r gofynion addysgu cyffredinol a osodir yn Manteisio i'r eithaf ar ddysgu - gweithredu'r cwricwlwm diwygiedig, y Fframwaith Sgiliau ar gyfer dysgwyr 3 i 19 oed yng Nghymru a'r Sgiliau ar draws y cwricwlwm;

(iii) yn deall o ran yr hyn sy’n berthnasol i’r ystod oedran y maent wedi cael eu hyfforddi i’w addysgu, yng Nghymru, y dylai dysgwyr 7-11 oed gael cyfleoedd, lle bo hynny'n briodol, i ddatblygu a chymhwyso'u gwybodaeth a'u dealltwriaeth o nodweddion diwylliannol, economaidd, amgylcheddol hanesyddol ac ieithyddol Cymru (y Cwricwlwm Cymreig);
(iv) o ran yr hyn sy’n berthnasol i’r ystod oedran y maent wedi cael eu hyfforddi i’w addysgu maent yn gyfarwydd â'r Fframwaith Addysg Bersonol a Chymdeithasol i ddysgwyr 7 i 11 oed yng Nghymru, a'r maes llafur cytun lleol ar gyfer addysg grefyddol;

(v) yn gyfarwydd â'r canllawiau cenedlaethol diweddaraf ar addysg ar gyfer datblygu cynaliadwy a dinasyddiaeth fyd-eang.
	
	
	
	

	S2.3 Maent yn ymwybodol o'r disgwyliadau, y cwricwla nodweddiadol a'r trefniadau addysgu yn y Cyfnodau Allweddol neu'r cyfnodau cyn ac ar ôl y rheini y'u hyfforddwyd i'w haddysgu.
	
	
	
	

	S2.4 Maent yn deall sut y gall datblygiad corfforol, deallusol, ieithyddol, cymdeithasol,  diwylliannol ac emosiynol dysgwyr effeithio ar eu dysgu.
	
	
	
	

	S2.5 Maent yn gwybod sut i ddefnyddio TGCh yn effeithiol, i ddysgu eu pwnc ac i gefnogi eu rôl broffesiynol ehangach.
	
	
	
	

	S2.6 Maent yn deall eu cyfrifoldebau o dan God Ymarfer AAA Cymru ac yn gwybod sut i geisio cyngor gan arbenigwyr ar fathau llai cyffredin o anghenion addysgol arbennig.
	
	
	
	

	S2.7 Maent yn gwybod am ystod o strategaethau i hybu ymddygiad da ac i sefydlu amgylchedd dysgu ag iddo bwrpas.
	
	
	
	


	S3: ADDYSGU

	S3.1 Cynllunio, disgwyliadau a thargedau 

I ennill Statws Athro Cymwysedig, mae’n rhaid i hyfforddeion ddangos pob un o’r galluoedd canlynol:  

	S3.1.1 Maent yn gosod amcanion addysgu a dysgu ymestynnol sy'n berthnasol i bob dysgwr yn eu dosbarthiadau Maent yn eu seilio ar eu gwybodaeth am:-

(a) y dysgwyr;  

(b) tystiolaeth o’u cyflawniad presennol ac yn y gorffennol; 

(c) y safonau disgwyliedig ar gyfer disgyblion o’r ystod oed perthnasol; ac

(ch) ystod a chynnwys gwaith sy’n berthnasol i ddysgwyr yn yr ystod oed honno.
	
	
	
	

	S3.1.2 Maent yn defnyddio’r amcanion dysgu ac addysgu hyn i gynllunio gwersi, a dilyniant gwersi, gan ddangos sut y byddant yn asesu dysg y dysgwyr. Maent yn rhoi ystyriaeth i anghenion amrywiol y dysgwyr ac yn eu cefnogi fel y gall merched a bechgyn, o bob grŵp ethnig, wneud cynnydd da. 
	
	
	
	

	S3.1.3 Maent yn dewis ac yn paratoi adnoddau, ac yn cynllunio sut i’w trefnu’n ddiogel ac yn effeithiol, gan roi ystyriaeth i ddiddordebau disgyblion a’u hiaith a’u cefndiroedd diwylliannol, gyda chefnogaeth staff cymorth lle bo hynny’n briodol.  
	
	
	
	

	S3.1.4 Maent yn cymryd rhan mewn timau addysgu, ac yn cyfrannu atynt, fel y bo’n briodol i’r ysgol. Pan fo’n gymwys, maent yn cynllunio ar gyfer lleoli oedolion ychwanegol sy’n cefnogi dysgu mewn plant a phobl ifanc.
	
	
	
	

	S3.1.5 Fel sy’n briodol i’r ystod oed y maent wedi eu hyfforddi i’w dysgu, maent yn gallu cynllunio cyfleoedd i ddysgwyr ddysgu mewn cyd-destunau tu allan i’r ysgol, er enghraifft ar ymweliadau ysgolion, mewn amgueddfeydd, theatrau, gwaith maes a lleoliadau ar sail cyflogaeth, gyda chymorth eraill o’r staff  lle bo hynny’n briodol.
	
	
	
	


	S3:2 MONITRO AC ASESU

	S3.2.1 Maent yn gwneud defnydd priodol o ystod o strategaethau monitro ac asesu i werthuso cynnydd dysgwyr tuag at amcanion dysgu a gynlluniwyd, ac yn defnyddio'r wybodaeth hon i wella eu cynllunio a'u haddysgu eu hunain.
	
	
	
	

	S3.2.2 Maent yn monitro ac yn asesu wrth iddynt addysgu, gan roi adborth unionsyth ac adeiladol i gefnogi dysgwyr fel y maent yn mynd yn eu blaenau. Maent yn cael dysgwyr i roi ystyriaeth i'w perfformiad eu hunain, ac i'w werthuso a'i wella.
	
	
	
	

	S3.2.3 Maent yn gallu asesu cynnydd dysgwyr yn gywir gan ddefnyddio, yn ôl eu perthnasedd, Canlyniadau'r Cyfnod Sylfaen, disgrifiadau lefelau'r Cwricwlwm Cenedlaethol, canlyniadau’r Cwricwlwm Cenedlaethol, meini prawf o gymwysterau cenedlaethol, gofynion cyrff dyfarnu neu amcanion o'r canllawiau perthnasol. Gallant gael cyfarwyddyd gan athro profiadol pan fo hynny'n briodol.
	
	
	
	

	S3.2.4 Maent yn adnabod dysgwyr mwy galluog a dawnus ac yn eu cefnogi, y rheini sy'n gweithio islaw disgwyliadau cysylltiedig ag oed, y rheini sy'n methu â chyflawni eu potensial mewn dysgu, a'r rheini sy'n cael anawsterau ymddygiadol, emosiynol a chymdeithasol. Gallant gael cyfarwyddyd gan athro profiadol pan fo hynny'n briodol.
	
	
	
	

	S3.2.5 Gyda chymorth athro profiadol, maent yn gallu adnabod lefelau cyrhaeddiad y rheini sy'n dysgu Cymraeg neu Saesneg os mai dyna'r iaith y maent yn cael eu dysgu ynddi a'i bod yn wahanol i iaith, neu i ffurf iaith, eu cartref. Maent yn dechrau dadansoddi gofynion iaith a gweithgareddau dysgu er mwyn rhoi sialens wybyddol yn ogystal â chefnogaeth ieithyddol.
	
	
	
	

	S3.2.6 Maent yn cofnodi cynnydd a llwyddiannau disgyblion yn systematig, er mwyn darparu tystiolaeth o ystod eu gwaith, eu cynnydd a'u cyrhaeddiad dros amser. Maent yn defnyddio hyn i gynorthwyo dysgwyr i adolygu eu cynnydd eu hunain ac i oleuo cynllunio.
	
	
	
	

	S3.2.7 Maent yn gallu defnyddio cofnodion fel sail i adrodd ar gyraeddiadau a chynnydd dysgwyr ar lafar ac yn ysgrifenedig, yn gryno, yn wybodus ac yn gywir i rieni, gofalwyr, proffesiynolion eraill a dysgwyr.
	
	
	
	


	S3:3 ADDYSGU A RHEOLI DOSBARTH

	3.3.1 Mae ganddynt ddisgwyliadau uchel oddi wrth ddysgwyr ac yn meithrin perthynas lwyddiannus, gydag addysgu a dysgu yn ganolog iddi. Maent yn sefydlu amgylchedd dysgu pwrpasol lle rhoddir gwerth ar amrywiaeth a lle mae dysgwyr yn teimlo'n ddiogel ac yn hyderus.
	
	
	
	

	S3.3. 2 Gallant addysgu'r sgiliau, yr wybodaeth a'r ddealltwriaeth sy'n ofynnol neu'n ddisgwyliedig mewn perthynas â'r cwricwlwm i ddysgwyr yn yr ystod oed y maent wedi'u hyfforddi i'w addysgu ac fel y maent yn berthnasol i’r ystod oedran y cawsant eu hyfforddi i’w addysgu gan wneud defnydd priodol o'r Cwricwlwm Cymreig i ddysgwyr 7 – 11 oed.  O ran cyfnodau penodol:
(a)
 fod y rheini sy'n cymhwyso i ddysgu plant Cyfnod Sylfaen yn addysgu â medrusrwydd ac yn annibynnol y saith maes o addysgu sy'n ffurfio cwricwlwm y Cyfnod Sylfaen ac a gwmpesir yn y Fframwaith ar gyfer Dysgu Plant 3 i 7 mlwydd oed yng Nghymru; 

(b)
fod y rheini sy'n cymhwyso i addysgu dysgwyr yng Nghyfnod Allweddol 2 yn addysgu'r pynciau craidd – mathemateg, gwyddoniaeth, Saesneg, ac, i'r rheini sydd ar gwrs Hyfforddiant Cychwynol Athrawon a gynhelir drwy gyfrwng y Gymraeg, Cymraeg (fel iaith gyntaf) – gyda medrusrwydd ac yn annibynnol. Maent hefyd yn addysgu ystod o waith ar draws y pynciau canlynol: 

· hanes 

· daearyddiaeth

· technoleg gwybodaeth a chyfathrebu (TGCh)

· celf a dylunio

· dylunio a thechnoleg

· cerddoriaeth 

· addysg gorfforol

· Cymraeg fel ail iaith

yn annibynnol, gyda chyngor gan gydweithiwr profiadol pan fo hynny'n briodol. Rhaid i bob un sy'n cymhwyso i addysgu pwnc yng Nghyfnod Allweddol 2 allu defnyddio'r sgiliau a'r dysgu a gwmpesir yn y Fframwaith Sgiliau ar gyfer dysgwyr 3 i 19 oed yng Nghymru yn eu haddysgu, yn ôl y priodoldeb.
	
	
	
	

	S3.3.3 Maent yn dysgu gwersi neu ddilyniannau o waith wedi'u strwythuro'n glir sy'n ddiddorol i ddysgwyr ac yn eu hannog, ac sydd:

(a) yn gwneud amcanion dysgu yn glir i ddysgwyr;

(b) yn defnyddio dulliau addysgu rhyngweithiol a gwaith grŵp cydweithredol; ac

(c) yn hybu dysgu gweithredol ac annibynnol sy'n galluogi dysgwyr i feddwl drostynt eu hunain, ac i gynllunio a rheoli eu dysgu eu hunain.
	
	
	
	

	S3.3.4 Maent yn addasu eu haddysgu er mwyn bodloni anghenion dysgwyr, gan gynnwys y rhai mwyaf galluog a dawnus, a’r rheini ag anghenion addysgol arbennig. Gallant gael cyfarwyddyd gan athro profiadol pan fo hynny'n briodol.
	
	
	
	

	S3.3.5 Maent yn gallu cefnogi'r rheini sy'n dysgu Cymraeg neu Saesneg os mai dyna'r iaith y maent yn cael eu dysgu ynddi a'i bod yn wahanol i iaith, neu i ffurf iaith, eu cartref, gyda chymorth athro profiadol pan fo hynny'n briodol.
	
	
	
	

	S3.3.6 Maent yn rhoi ystyriaeth i amrywiol ddiddordebau, profiadau a llwyddiannau pob un y maent yn eu haddysgu er mwyn cynorthwyo dysgwyr i ddod yn eu blaenau'n dda.
	
	
	
	

	S3.3.7 Maent yn trefnu ac yn rheoli amser dysgu ac addysgu yn effeithiol. 
	
	
	
	

	S3.3.8 Maent yn trefnu ac yn rheoli y man addysgu ffisegol, yr offer, y deunyddiau, y testunau a'r adnoddau eraill yn ddiogel ac yn effeithiol, gyda help staff cymorth pan fo hynny'n briodol.
	
	
	
	

	S3.3.9 Maent yn gosod disgwyliadau uchel ar gyfer ymddygiad dysgwyr ac yn sefydlu fframwaith glir ar gyfer disgyblaeth yr ystafell ddosbarth er mwyn rhagweld a rheoli ymddygiad dysgwyr yn adeiladol, ac i hybu hunanreolaeth ac annibyniaeth.
	
	
	
	

	S3.3.10 Maent yn defnyddio TGCh yn effeithiol yn eu haddysgu.
	
	
	
	

	S3.3.11 Gallant gymryd cyfrifoldeb dros addysgu dosbarth neu ddosbarthiadau dros gyfnod parhaus a sylweddol o amser. Maent yn gallu addysgu ar draws yr ystod oed yr hyfforddwyd hwy ar ei gyfer.
	
	
	
	

	S3.3.12 Gallant ddarparu gwaith cartref a gwaith arall y tu allan i'r dosbarth  sy'n cadarnhau ac yn ymestyn gwaith a wnaed yn y dosbarth ac sy'n annog dysgwyr i ddod yn eu blaenau yn annibynnol.
	
	
	
	

	S3.3.13 Gallant gydweithio ag athrawon arbenigol a chydweithwyr eraill ac, gyda chymorth athro profiadol pan fo hynny'n briodol, yn rheoli gwaith cynorthwywyr addysgu neu oedolion eraill er mwyn ychwanegu at ddysg y rheini y maent yn eu haddysgu. 
	
	
	
	

	S3.3.14 Maent yn adnabod ac yn ymateb yn effeithiol i faterion sy'n ymwneud â chynhwysiant cymdeithasol a chyfleoedd cyfartal pan fyddant yn codi yn yr ystafell ddosbarth, gan gynnwys trwy herio safbwyntiau ystrydebol, a thrwy herio bwlio neu aflonyddu, ddilyn y polisïau a gweithdrefnau perthnasol.
	
	
	
	

	S3.3.15 Maent yn cymryd cyfleoedd priodol i addysgu addysg ar gyfer datblygu cynaliadwy a dinasyddiaeth fyd-eang ym mhob agwedd berthnasol o'u haddysgu.
	
	
	
	


Dylid defnyddio’r côd canlynol:

	Angen gweithredu pellach 
	N
	Angen gweithredu pellach yn y maes hwn.  Gall hyn fod oherwydd bod angen cymorth ar y darpar athro i gyrraedd y safon neu am na chafwyd cyfle i weld tystiolaeth ohoni.


	Cwblhawyd 
	C1,C2,C3
	Mae’r darpar athro yn arddangos sgiliau ar lefel sy’n briodol ar gyfer y cam hwn yn ei hyfforddiant.  C1= cwblhawyd ym Mlwyddyn 1; C2 = cwblhawyd ym Mlwyddyn 2; C3 = cwblhawyd ym Mlwyddyn 3.


	Cryfder
	S
	Gwelir hyn yn gryfder arbennig ym mhroffil gwybodaeth, sgiliau  neu ddealltwriaeth yr hyfforddai.



� Mae’r Cyfnod Sylfaen wedi ei rannu yn saith maes dysgu yn hytrach na’i rannu yn bynciau. Trwy gydol y ddogfen hon, mae cyfeiriadau at ‘bynciau’ yn cynnwys y meysydd dysgu hyn.  

